
Iepirkuma komisijas atbilde uz ieinteresētā piegādātāja uzdoto jautājumu
(apstiprināta iepirkuma komisijas 2026.gada 14.jūlija sēdē)

Jautājums: 
Lūdzam precizēt Nolikuma 3.10. un 4.10. punktā noteikto prasību par kompetentās Valsts drošības iestādes atzinumu darbam ar informāciju slepenības pakāpē "DIENESTA VAJADZĪBĀM".
Lūdzam skaidrot, kuram iepirkuma dalībniekam vai tā piesaistītajai personai ir jābūt saņēmušai minēto atzinumu – ģenerāluzņēmējam, elektronisko sakaru sistēmu un tīklu darbu veicējam (apakšuzņēmējam), projektēšanas uzņēmumam, konkrētajiem speciālistiem vai visām minētajām personām.
Tāpat lūdzam precizēt, vai ar Nolikuma 3.10. un 4.10. punktā minēto atzinumu ir domāts kompetentās Valsts drošības iestādes atzinums, kas institūcijai (uzņēmumam) izsniegts saskaņā ar Ministru kabineta 2023. gada 19. decembra noteikumu Nr. 822 84. punktu, vai arī ir nepieciešams cits atzinums vai atļauja.
Ja minētais atzinums ir jāiesniedz elektronisko sakaru sistēmu un tīklu darbu veicējam, lūdzam precizēt, vai pietiek, ka to ir saņēmis tikai tas saimnieciskās darbības veicējs (apakšuzņēmējs), kurš faktiski veiks attiecīgos darbus (projektēšanu un būvdarbus), vai arī atzinumam obligāti jābūt arī ģenerāluzņēmējam.

Atbilde:
Nolikuma 3.10. punktā ir norādīts, ka Projektētājam un būvdarbu veicējam, kas veiks elektronisko sakaru sistēmu un tīklu darbus (būvprojekta klasifikācijas pakāpe saskaņā ar Tehniskajā specifikācijā provizoriskajā būvprojekta sastāvā noteikto) ievērojot Ministru kabineta 2023. gada 19. decembra noteikumu Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” 84.punktam, ir jābūt saņemtam kompetentās valsts drošības iestādes izsniegtam atzinumam (darbam ar informāciju DIENESTA VAJADZĪBĀM).  
Tehniskajā specifikācijā ir norādītas būvprojekta sadaļas, kuras ir jāizstrādā ar klasifikācijas pakāpi DIENESTA VAJADZĪBĀM. Uzņēmēja pienākums ir nodrošināt, ka attiecīgās sadaļas izstrādā un attiecīgos būvniecības darbus veic/nodrošina tikai tādi apakšuzņēmēji, kuriem ir saņemts Ministru kabineta 2023. gada 19. decembra noteikumu Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” 84.punktā  kompetentās valsts drošības iestādes izsniegts atzinums. Attiecīgais atzinums tiek izsniegts uzņēmumam nevis konkrētajiem speciālistiem. 
Ja ģenerāluzņēmējam nav Ministru kabineta 2023. gada 19. decembra noteikumu Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” 84.punktā  kompetentās valsts drošības iestādes izsniegts atzinums tad nodrošinot līguma izpildi (būvprojekta vadītājs, atbildīgais būvdarbu vadītājs) attiecībā uz drošības prasību ievērošanu ir pakļauts attiecīgajam apakšuzņēmējam, paraksta apliecinājumus par darbu ar informāciju DIENESTA VAJADZĪBĀM un tas drīkst iepazīties ar attiecīgo dokumentāciju, bet nedrīkst to radīt. Attiecīgo sadaļu, piemēram, DOP, BA, AIA, izstrādi, kas satur informāciju DIENESTA VAJADZĪBĀM izstrādā tas uzņēmējs, kuram ir izsniegts Ministru kabineta 2023. gada 19. decembra noteikumu Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” 84.punktā  kompetentās valsts drošības iestādes izsniegts atzinums. 
Jebkuram komersantam, kurš līguma izpildes laikā elektroniski vai fiziski radīs, apstrādās vai uzglabās DIENESTA VAJADZĪBĀM saturošu informāciju projekta īstenošanai ir jābūt 84. punktā minētajam atzinumam. Ja uzņēmumam vajag tikai un vienīgi iepazīties ar DIENESTA VAJADZĪBĀM saturošu informāciju, tad atzinums nav jāsaņem. Šo uzņēmumu iesaistītie parakstās un apliecina ievērot informācijas DIENESTA VAJADZĪBĀM aizsardzības prasības. 
Ģenerāluzņēmējam ir jāsaprot, kuri uzņēmumi rada, apstrādā un glabā informāciju DIENESTA VAJADZĪBĀM (uz tiem attiecās MK Nr.822 84. pk).

